CELEX: 32014D0258
Language: da
Date: 2014-04-30 00:00:00
Title: 2014/258/FUSP: Den Udenrigs- og Sikkerhedspolitiske Komités afgørelse EUBAM Libya/3/2014 af 30. april 2014 om forlængelse af mandatet for missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya)

9.5.2014   
            
            
               DA
            
            
               Den Europæiske Unions Tidende
            
            
               L 136/25
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUBAM LIBYA/3/2014
   af 30. april 2014
   om forlængelse af mandatet for missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya)
   (2014/258/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (1), og
   ud fra følgende betragtninger:
   
               (1)
            
            
               I henhold til artikel 9, stk. 1, i afgørelse 2013/233/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38 at træffe de relevante afgørelser med henblik på at udøve politisk kontrol med og strategisk ledelse af Den Europæiske Unions bistandsmission vedrørende integreret grænseforvaltning i Libyen (EUBAM Libya), herunder afgørelsen om udnævnelse af en missionschef på forslag fra Unionens højtstående repræsentant for udenrigsanliggender og sikkerhedspolitik (HR).
            
         
               (2)
            
            
               Den 24. maj 2013 vedtog PSC afgørelse EUBAM Libya/1/2013 (2) om udnævnelse af Antti Juhani Hartikainen til missionschef for EUBAM Libya for perioden fra den 22. maj 2013 til den 21. maj 2014.
            
         
               (3)
            
            
               Den 14. april 2014 foreslog HR at forlænge Antti Juhani Hartikainens mandat som missionschef for EUBAM Libya til den 21. maj 2015 —
            
         VEDTAGET DENNE AFGØRELSE:
   Artikel 1
   Mandatet for Antti Juhani Hartikainen som missionschef for EUBAM Libya forlænges til den 21. maj 2015.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 30. april 2014.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 138 af 24.5.2013, s. 15.
   
      (2)  Den Udenrigs- og Sikkerhedspolitiske Komités afgørelse EUBAM Libya/1/2013 af 24. maj 2013 om udnævnelse af missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUT L 147 af 1.6.2013, s. 13).